

**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 15 / 03 /2019**

**ΝΟΜΟΣ ΑΤΤΙΚΗΣ Αριθ. Πρωτ : 16038**

**ΔΗΜΟΣ ΚΑΛΛΙΘΕΑΣ**

|  |  |  |
| --- | --- | --- |
| **ΔΙΕΥΘΥΝΣH** | **: Διοικητικών Υπηρεσιών** |  |
| **ΤΜΗΜΑ** | **: Τεχνολογιών Πληροφορικής & Επικοινωνιών** |  |
| **ΤΑΧ. Δ/ΝΣΗ** | **: Ματζαγριωτάκη 76** |  |
| **ΑΡΜΟΔΙΟΣ** | **: Γεώργιος Αθανασιάδης** | **ΠΡΟΣ** |
| **ΤΗΛΕΦΩΝΟ** | **: 2132070334** | **τον κ. Πρόεδρο του Δημοτικού Συμβουλίου** |
| **FAX** | **: 2132070421** |  |
| **ΕMAIL** | **: g.athanasiadis@kallithea.gr** |  |

**ΘΕΜΑ : «Περί έγκρισης χρονικής παράτασης σύμβασης».**

Σας παρακαλούμε, κατά την προσεχή συνεδρίαση του Δημοτικού Συμβουλίου, όπως συμπεριλάβετε και το θέμα της έγκρισης χρονικής παράτασης της υπογεγραμμένης συμβάσεως περί εκτέλεσης της παροχής υπηρεσιών με τίτλο **«Υπηρεσίες παροχής διαδικτύου σε δημόσιους χώρους του Δήμου Καλλιθέας»** .

**Έχοντας υπόψη :**

* Τις διατάξεις του άρθρου 65 παρ.1 του Ν.3852/2010 ,σύμφωνα με τις οποίες :

*’’Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του*. ‘’

* Τις διατάξεις του Ν. 4412/2016 (Α' 147/8-8-2016) ''Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), και ειδικότερα τις διατάξεις του άρθρου 217, σύμφωνα με τις οποίες : «*2.Με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου*.»
* Τη μελέτη της Δ/νσης Διοικητικών Υπηρεσιών, βάσει της οποίας εκτελείται η σύμβαση με τίτλο: **«Υπηρεσίες παροχής διαδικτύου σε δημόσιους χώρους του Δήμου Καλλιθέας»** ,
* Την από 31-12-2018 υπογραφείσα σύμβαση (*ΑΔΑΜ: 18SYMV004295035*) μεταξύ του Δήμου Καλλιθέας και της εταιρείας **ΟΡΓΑΝΙΣΜΟΣ ΤΗΛΕΠΙΚΟΝΩΝΙΩΝ ΤΗΣ ΕΛΛΑΔΟΣ Α.Ε (ΟΤΕ Α.Ε)**, με Χρονοδιάγραμμα υλοποίησης - χρόνο λήξης τους τρεις μήνες από την υπογραφή της.
* Το με αριθ. πρωτ. **16029/15-3-2019** έγγραφο της εταιρείας **ΟΡΓΑΝΙΣΜΟΣ ΤΗΛΕΠΙΚΟΝΩΝΙΩΝ ΤΗΣ ΕΛΛΑΔΟΣ Α.Ε (ΟΤΕ Α.Ε)** με το όποιο αιτείται την χρονική παράταση της σύμβασης (*ΑΔΑΜ: 18SYMV004295035*)
* Το γεγονός ότι η παράταση δεν οφείλεται σε υπαιτιότητα του αναδόχου, καθώς υπήρχε καθυστέρηση στην αποδοχή του παραδοτέου Π1 που κατατέθηκε σύμφωνα με το χρονοδιάγραμμα στις 31/01/2019
* Το γεγονός ότι δεν προκαλείται με την χρονική παράταση επιβάρυνση στον προϋπολογισμό εξόδων του Δήμου, καθώς δεν υπάρχει επαύξηση του οικονομικού αντικειμένου της σύμβασης,

Με βάση τα ανωτέρω παρακαλούμε όπως αποφασίσετε:

Τη χρονική παράτασητης από 31-12-2018 υπογραφείσας σύμβασης (*ΑΔΑΜ: 18SYMV004295035*) μεταξύ του Δήμου Καλλιθέας και της εταιρείας **ΟΡΓΑΝΙΣΜΟΣ ΤΗΛΕΠΙΚΟΝΩΝΙΩΝ ΤΗΣ ΕΛΛΑΔΟΣ Α.Ε** έως **15/05/2019** με τους ίδιους όρους.

**Συνημμένα:**

* Το με αριθ. πρωτ. 16029/15-3-2019 έγγραφο αίτημα της εταιρείας

**Ο ΑΝΤΙΔΗΜΑΡΧΟΣ**

**Εσωτερική Διανομή**

**-** Γρ. Δημάρχου

- Γρ. Γεν. Γραμματέα **ΕΥΑΓΓΕΛΟΣ ΜΠΑΡΜΠΑΚΟΣ**

- Τμ. Υποστήριξης Πολιτικών Οργάνων

- Τμ. Προμηθειών & Αποθηκών